stanford-oval/wikipedia huggingface dataset:
הילאל אל-חלווי
הערות שוליים

↑  منتخب لبنان يعلن تشكيلته إلى كأس آسيا באתר הרשמי של התאחדות הכדורגל הלבנונית, 30 בדצמבר 2023 (בערבית)
| נבחרת לבנון – גביע אסיה בכדורגל 2023 |
| --- | --- | --- |
|  1 ח'ליל •  2 אל-הינדי •  3 סברא •  4 מנסור •  5 נסאר •  6 זין •  7 מעתוק •  8 סעד •  9 אל-חלווי •  10 חיידר •   11 בוגיאל •  12 א. מישל מלכי • 13 פ. מישל מלכי •  14 דהיני • 15 איוב • 16 שור • 17 אל-חאג' • 18 א-זין • 19 לחוד • 20 טניש • 21 מטר • 22 ג'ראדי • 23 א-סבע • 24 ביטאר • 25 סרור • 26 שעיתו • מאמן: רדולוביץ' |  1 ח'ליל •  2 אל-הינדי •  3 סברא •  4 מנסור •  5 נסאר •  6 זין •  7 מעתוק •  8 סעד •  9 אל-חלווי •  10 חיידר •   11 בוגיאל •  12 א. מישל מלכי • 13 פ. מישל מלכי •  14 דהיני • 15 איוב • 16 שור • 17 אל-חאג' • 18 א-זין • 19 לחוד • 20 טניש • 21 מטר • 22 ג'ראדי • 23 א-סבע • 24 ביטאר • 25 סרור • 26 שעיתו • מאמן: רדולוביץ' | לבנון |
ראקושפלוטה

| --- | --- |
דגל ראקושפלוטהדגל ראקושפלוטה
הכנסייה הראשית
הכנסייה הראשית
 מדינה:  הונגריה הונגריה
 אוכלוסייה:  ‏
  ‑ בעיירה:  38,530 (1 באוקטובר 2011)
 קואורדינטות:  47°33′45″N 19°07′00″E﻿ / ﻿47.5625°N 19.116667°E﻿ / 47.5625; 19.116667 
 אזור זמן:  UTC +1
 http://www.rakospalota.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ראקושפלוטה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ראקושפלוטה  he tabBackground:;tabBorder:#aaa;defaultTab:0;
ראקושפלוטה (בהונגרית: Rákospalota) היא אחת מהעיירות במחוז פשט, שסופחה לעיר הבירה בודפשט בשנת 1950. מהווה כיום חלק מבודפשט בשם רובע 15. הרובע והעיירה שצורפה אינם זהים כי חלקים ממנה צורפו לרבעים אחרים של בודפשט.
גאוגרפיה

גבולות רובע ראקושפלוטה כיום: קו הרכבת בודפשט-ואץ-סוב (סוב היא עיירת הגבול של הונגריה עם סלובקיה במחוז פשט). הגבול המינהל של בודפשט - רחוב סנטמיהאיי - רחוב באנקוט - הצד הצפוני-מזרחי של כיכר מזשקלאץ' (ג'ינג'רברד).
היסטוריה

השם ניר-פלוטה הופיע לראשונה בתעודה בשנת 1281. בתקופה הטורקית ננטשו מספר יישובים באזור, אך הפלוטה שרדה. בעלי האחוזות באזור התחלפו לעיתים קרובות. לאחר סיום איחוד האחוזות במאה ה-19 (commassatio), התפדו האיכרים מהרוזן אישטוואן קארויאי בשנת 1861. היישוב הפך בשנת 1923 לעיר בעלת מועצת עיר על פי חוק.
יחד עם כמה יישובים נוספים, ששייכים כיום לבירת הונגריה, בתחילת שנות החמישים העיר ראקושפלוטה והכפר הגדול פשטאויהיי סופחו לבודפשט, למעשה ב־1 בינואר 1950 ונוצר מהם רובע 15 של הבירה. במקביל, אישטוואנטלק (Istvántelek), שהיה עד אז שייך לראקושפלוטה, הפך לחלק מהעיר אויפשט יחד עוד יישובים, והוא נקרא היום רובע 4 של בודפשט.
כלכלה

מפעל שמן הצמחי ראקושפלוטה הוקם בשנת 1831, כאשר יצרן הסבון המומחה יוז'ף הוטר הקים את בית המלאכה שלו ליציקת סבון ונרות בפשט.
יהודים ובתי כנסת

אין תיעוד על התיישבות יהודים בראקושפלוטה עד המאה ה-19. בשנת 1836 הקימו כאן יהודים מפעל לייצור לבד. על פי נתוני מפקדי אוכלוסין מספר היהודים במקום היה 38 בשנת 1857, 82 בשנת 1869, ו -123 בשנת 1880. בראשית שנות השלושים של המאה ה-20 המספר כבר עלה על 2,600 ועל פי מקורות מסוימים, 3,000. הרב האורתודוקסי הראשון במקום היה הרב מיכאל יצחק (מיהאי) דושינסקי 1871- 1939. הרב דושינסקי כיהן כרב האורתודוקסי של המקום מגיל 27 במשך 40 שנה כמעט עד מותו.
בית הכנסת (היו כנראה לפחות שניים), האחד בית כנסת בסגנון מורי והשני שקיים עד היום כמבנה, אבל משמש כמחסן ספרים. בבית הכנסת האורתודוקסי התפללו גם הנאולוגים.
בתחילת יולי 1944 פונה הגטו של ראקושפלוטה, ואז, יחד עם יהודים אחרים, גורשו האנשים לראשונה למפעל לבנים בבודהקאלאס, ומשם לאושוויץ. יום הזיכרון ליהודים מראקושפלוטה הוא י"ט בתמוז ויש המציינים אותו יחד עם צום שבעה עשר בתמוז.
לקריאה נוספת

סדרת ספרים על ראקושפלוטה ויישובי הסביבה. Ladányi László: Rákospalota – Pestújhely – Újpalota: XV. kerület. Budapest városrészei-sorozatBudapest: CEBA Kiadó, 2000. ISBN 963-9089-65-6
A Besenyő parkról (אורכב 11.06.2020 בארכיון Wayback Machine) על פארק בשנה.
הערות שוליים

↑  Czoma László (szerk.): Tanulmányok Rákospalota-Pestújhely történetéből XV. Kerületi Tanács 1974 49. o.
↑  Czoma László (szerk.): Tanulmányok Rákospalota-Pestújhely történetéből XV. Kerületi Tanács 1974 56. o.
↑  1949. évi XXVI. törvény (Budapest főváros területének új megállapításáról)
↑  http://chemonet.hu/hun/food/iptort/iptort2.html
| --- | --- |
בקרת זהויות :  VIAF: 242280933   WorldCat (עם VIAF): 242280933 
בית הכנסת הקיים בראקושפלוטה, משמש כמחסן ספרים.
סביון מזוות

| סביון מזוות |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: אסטראים
משפחה:: מורכבים
סוג:: סביון
מין:: סביון מזוות
שם מדעי
 .Senecio angulatus L.f ‏הבן, 1782
תחום תפוצה

סַבְיוֹן מְזֻוָּת (שם מדעי: .Senecio angulatus L.f) הוא בן שיח מטפס, רב-שנתי, ירוק-עד וצהוב פרחים ממשפחת המורכבים. מוצאו בעיקר מהאזורים הסובטרופיים של פרובינציית כף התקווה הטובה בדרום אפריקה. בישראל, הוא משמש כצמח גינון, לרוב בתור גדר חיה. הצמח מותאם לתנאי אקלים ים-תיכוני, סובטרופי, טרופי או מדברי, וגדל במגוון קרקעות ברחבי הארץ, כולל אזורים מדבריים.
הצמח משגשג בתנאים של חצי צל או אור מלא, עמיד בקרה, בגיר וביובש (חסכני במים), אך רגיש למליחות. בשל צמיחתו המהירה והשתלטנית נחוץ גיזום לאחר הפריחה. הריבוי באמצעות ייחורים בחורף או זרעים בסתיו או באביב. הפריחה בירושלים החלה בתחילת יוני ופסקה מהר מאוד והתחדשה באמצע אוקטובר. הפריחה בירושלים מתחילה לרוב בתחילת יוני, פוסקת במהירות, ומתחדשת שוב באמצע אוקטובר.
מאפיינים

להבנת המורפולוגיה של סַבְיוֹן מְזוּוָּת מובאים בערך מורכבים מונחים הנכונים לכל משפחת המורכבים בערך סביון.
סביון מזוות מתאפיין בכך שאינו קוצני ואינו צַמְרִי, אלא מטפס באמצעות כריכת גבעוליו ומשתלשל. הגבעולים קירחים וארוכים מאוד, לעיתים מגיעים ל אורך של עד 2.2 מ' ואף יותר.
הפטוטרות שטוחות מעט ואורכן מגיע עד 3.8 ס"מ. הלוואים חסרים.
העלים מסורגים ופשוטים, אורכם עד 6.3 ס"מ, עם אונות מעטות, קצרות ורחבות או דמויות שיניים. הם קירחים, חלקים, ירוקים רעננים, מבריקים בוהקים ובשרניים.
התפרחות הן קרקפות צהובות, מרובות ומפורדות (כל קרקפת על ציר נפרד). הקרקפות ערוכות על צירים כתפרחות מכבד (אשכול מסובך) או כעין אשכול-סוכך.
המעטפת דמוית ספל. חפי המעטפת הפנימיים מסודרים בדור אחד, ומלווים בבסיסם בחפים קטנים יותר היוצרים כעין גביעון חיצוני. חפי המעטפת הפנימיים זקופים, שווים באורכם, ומסתיימים לרוב בשערות לבנות, קצרות ועדינות. לפני פיזור הזירעונים, המעטפת נוטה לאחור.
המצעית שעליה יושבים הפרחים שטוחה ברוב המקרים, כלומר ללא גומות, והיא חשופה, כלומר אינה מכוסה בקשקשים (מוצים) או בשערות.
הקרקפת הצהובה מורכבת מ-5 פרחים לשוניים, מאורכים ונקביים בהיקף, וכ-20 פרחים צינוריים דו-מיניים במרכז. הפרחים הלשוניים נגללים לאחור בלילה ובימי גשם.
הגביע חסר, ובמקומו יש שערות לבנות בראש השחלה. הכותרת של הפרח הצינורי מאוחת עלים ובעלת 5 שיניים.
האבקנים שמספרם 5, ניצבים לסירוגין עם אונות הכותרת. המאבקים מאוחים זה לזה ויוצרים צינור מסביב לעמוד השחלה.
השחלה תחתית, בעלת שני עלי שחלה, מגורה אחת וביצית אחת. עמוד השחלה מחולק בראשו לשתי צלקות ארוכות.
הפרי הוא זירעון, שעטור בציצת, שכולה עשויה אך ורק שערות מרובות לבנות ועדינות, שערוכות בשני דורים או יותר ונשירות על פי רוב. הזירעונים שווים זה לזה, גליליים ובעלי 5 עד 10 צלעות וחריצים, וחסרי מקור. הזרעים חסרי אנדוספרם.
תמונות

רקבן מפוספס על קרקפת סביון מזוות
קרקפות מרובות של סביון מזוות
תפרחת של סביון מזוות
הערות שוליים

↑  Senecio angulatus L.f, POWO plants of the World Online. Published on the Internet
1 2  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 472-474
1 2 3  מיכאל זהרי, מגדיר חדש לצמחי ישראל, מהדורה חדשה מתוקנת ומורחבת, תל אביב: עם עובד, 1989, עמ' 465
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 706

זירעונים של סביון מזוות
מספר p-אדי

בתורת המספרים וענפים שונים במתמטיקה, מספר p-אדי הוא פיתוח פורמלי לפי בסיס ראשוני  p, שהוא סופי בצד החזקות השליליות  p^{-N}, ועשוי להיות אינסופי בצד החזקות החיוביות. במובן זה, המספרים ה-p-אדיים הפוכים לשברים העשרוניים הרגילים, שהם סופיים מצד החזקות החיוביות, ועשויים להמשיך לאינסוף בצד החזקות השליליות. אוסף המספרים ה-p-אדיים תלוי במספר  p, וכך קיימים מספרים 2-אדיים, 3-אדיים, 5-אדיים, וכן הלאה.
תכונות

במספר p-אדי, שצורתו הכללית
עשויים המקדמים  a_{-N},\ldots ,a_{0},a_{1},a_{2},\ldots  להיות מספרים שלמים כלשהם. אולם, כל מספר p-אדי ניתן להציג גם באופן כזה שהמקדמים יהיו בטווח  0\leq a_{i}\leq p-1, והצגה זו היא יחידה. על כן מקובל להניח שתנאי זה מתקיים עבור המקדמים.
מבין מספרים ה-p-אדיים, השלמים ה-p-אדיים הם הביטויים  a_{0}+a_{1}p+a_{2}p^{2}+\cdots , שבהם אין חזקות שליליות של  p.
מרחק בין שני מספרים

בין מספרים ה-p-אדיים  a,b מגדירים מרחק לפי חזקת  p הגדולה ביותר המחלקת את ההפרש – ככל שהחזקה גדולה יותר, המספרים קרובים יותר.
באופן פורמלי, אם  a=a_{0}+a_{1}p+a_{2}p^{2}+\cdots  אזי  |a|_{p}=p^{-k}, כאשר  k=\min\{n\in \mathbb {N} :a_{n}\neq 0\}. כמו כן מגדירים  |0|_{p}=0. המטריקה היא  d(a,b)=|a-b|_{p}.
תחת הגדרה זו, כל מספר p-אדי מהווה טור מתכנס, משום שהגורמים  a_{n}p^{n} הולכים ונעשים קטנים יותר. בין המספרים ה-p-אדיים, הסדרה  1,p,p^{2},\ldots  שואפת לאפס, בעוד שבמספרים הממשיים דווקא הסדרה ההפוכה  1,p^{-1},p^{-2},\ldots  היא השואפת לאפס. היפוך תפקידים זה בין המספרים הממשיים למספרים ה-p-אדיים הוא המאפשר לחקור את המספרים הרציונליים דרך התבוננות במספרים הממשיים ובמספרים ה-p-אדיים בעת ובעונה אחת.
הצגת מספר שלילי

לפי ההגדרה, המקדמים  0\leq a_{i}\leq p-1 בהצגה כטור חזקות הם חיוביים, ולכאורה אי אפשר להציג מספרים שליליים בתור מספרים p-אדיים. אך ההפך הוא הנכון.
לדוגמה: יהי  p=3 ונתבונן במספר
נחבר לו את המספר 1, ונקבל
שכן  1+2=3 ולכן מקבלים 0 בעמודה הראשונה ומוסיפים 1 בתור נשא (carry) לעמודה השנייה, אך גם שם  1+2=3 ולכן גם שם מקבלים 0 ומוסיפים 1 לעמודה הבאה, וכך הלאה. בסופו של דבר מקבלים:
ולכן  -1=\,\ldots 222=2\cdot 1+2\cdot 3+2\cdot 3^{2}+\cdots
במקרה הכללי מתקיים כי  -1=\sum _{n\,=\,0}^{\infty }(p-1)p^{n}. אפשר להוכיח זאת כמו בדוגמה של  p=3 אך יש הוכחה אלגנטית יותר המשתמשת בנוסחה לסכום של טור הנדסי אינסופי (שהרי טור בחזקות הולכות וגדלות של  p מתכנס במטריקה ה-p-אדית). כאן  a_{0}=p-1,q=p ולכן
כעת, כל מספר שלילי  m ניתן להציג כמכפלה של ההצגה ה-p-אדית של  |m| בהצגה ה-p-אדית של  -1.
הצגת מספר רציונלי

כל מספר רציונלי ניתן להציג באופן יחיד בתור מספר p-אדי, שהוא לעולם מחזורי (ולהפך: מספר p-אדי הוא רציונלי אם ורק אם ההצגה שלו מחזורית). לדוגמה, בשדה המספרים ה-5-אדיים,
אכן, חזקות של המספר 5 שואפות לאפס (ולא לאינסוף), ולכן הטור  S=1+5^{2}+5^{4}+5^{6}+\cdots  מתכנס, וסכומו על פי הנוסחה הידועה לסיכום טורים הנדסיים  S={\frac {1}{1-5^{2}}}=-{\frac {1}{24}}. לכן הסכום לעיל מתכנס ל-  4+5\cdot S+3\cdot 5^{2}\cdot S=4-{\frac {80}{24}}={\frac {2}{3}}.
השבר המצומצם  {\frac {a}{b}} הוא שלם p-אדי, אם ורק אם  p אינו מחלק את המכנה  b. למספרים שלמים רבים יש שורש p-אדי. למשל,
(ביטוי זה אינו מחזורי). כאשר  p\neq 2, ו- a הוא מספר שלם זר ל- p ללא גורמים ריבועיים שלמים, יש ל- a שורש p-אדי אם ורק אם  a הוא שארית ריבועית מודולו  p. בין המספרים ה-p-אדיים לא ניתן להגדיר יחס סדר, מאחר שלמספר השלילי  1-p^{3} תמיד יש שורש p-אדי.
חשיבותם של המספרים ה-p-אדיים היא בכך שניתן להגדיר ביניהם פעולות של חיבור וכפל המחקות את אלה של המספרים הרציונליים. הרחבה זו של הפעולות אפשרית מכיוון שהביטוי ה-p-אדי נמשך לאינסוף רק בכיוון אחד. על ביטויים מאותו סוג הנמשכים לאינסוף לשני הכיוונים לא ניתן להגדיר פעולת כפל סבירה, והם חסרי ערך מתמטי.
הגישה האלגברית

ניתן להגדיר מספר p-אדי כסדרה הבאה:
כך שלכל  n\geq 1 מתקיים  x_{n}\in \mathbb {Z} /p^{n}\mathbb {Z}  (כלומר: כל איבר או רכיב בסדרה שייך לחוג הסופי של השלמים מודולו  p). כמו כן, על רכיביה להתאים אחד לשני באופן הבא:
הם מקיימים  \forall n\leq m:x_{n}=x_{m}\ {\text{mod}}\ p^{n}
או באופן שקול, המעבר מ- x_{n} ל- x_{n-1} נעשה על ידי  x+p^{n}\mapsto x+p^{n-1}.
נסתכל בקבוצת כל הסדרות הנ"ל, קבוצה זו נקראת גבול הפוך או גבול פרויקטיבי. עבור  p ראשוני נתון, הגבול ההפוך הוא קבוצת המספרים ה-p-אדיים  \mathbb {Z} _{p}. אפשר להפוך קבוצה זו לחוג על ידי הגדרת פעולות חיבור וכפל. זה נעשה באופן הבא:
חיבור:  x+y=(\ldots ,x_{n},\ldots ,x_{1})+(\ldots ,y_{n},\ldots ,y_{1})=(\ldots ,x_{n}+y_{n},\ldots ,x_{1}+y_{1})
כפל:  x\cdot y=(\ldots ,x_{n},\ldots ,x_{1})\cdot (\ldots ,y_{n},\ldots ,y_{1})=(\ldots ,x_{n}y_{n},\ldots ,x_{1}y_{1})
למעשה, מחברים וכופלים מספרים p-אדיים על ידי חיבור וכפל איבר-איבר (לפי רכיבים:  x_{n}+y_{n},x_{n}\cdot y_{n}\in \mathbb {Z} /p^{n}\mathbb {Z} ). 

זהו חוג עם אפס  0=(\ldots ,0,0,0) ויחידה  1=(\ldots ,1,1,1). יתרה מזו, זהו גם תחום שלמות ולכן ניתן לבנות את שדה השברים על ידי לוקליזציה. שדה זה נקרא "שדה המספרים ה-p-אדיים" ומסומן  \mathbb {Q} _{p}.
גישה זו שימושית באלגברה מופשטת ובתורת המספרים, למשל בחישוב פתרון של משוואה פולינומית מעל חוג ה-p-אדיים באמצעות הלמה של הנזל.
הגישה האלגברית > מעבר בין ההצגה כטור חזקות להצגה כגבול הפוך

נתון p ראשוני, ונרשום שלם p-אדי כטור חזקות וכסדרה של גבול הפוך:
כדי לעבור מטור חזקות לסדרה יש לקחת סכומים חלקיים באופן הבא:
בכיוון השני, אפשר להשתמש בחישוב רקורסיבי באופן הבא:
או בנוסחה מפורשת:
כאשר div הוא חילוק שלם, כלומר לקיחת החלק השלם וזריקת השארית (למשל  8\ {\text{div}}\ 3=(2+3\cdot 2)\ {\text{div}}\ 3=2).
שדה המספרים וחוג השלמים ה-p-אדיים

קבוצת המספרים ה-p-אדיים מרכיבה שדה, הנקרא שדה המספרים ה-p-אדיים. אוסף השלמים ה-p-אדיים, שמסמנים ב- \mathbb {Z} _{p}, מהווה חוג מקומי בשם חוג השלמים ה-p-אדיים, המתייחס אל שדה המספרים ה-p-אדיים באותו יחס שיש בין חוג המספרים השלמים לשדה המספרים הרציונליים. לשדה המספרים ה-p-אדיים ולחוג השלמים המתאים לו יש תפקיד מרכזי בחקר האריתמטיקה של המספרים הרציונליים והמספרים השלמים. למשל, כדי להוכיח כי למשוואה דיופנטית אין פתרונות שלמים, די להוכיח כי אין לה פתרונות p-אדיים; בגלל המבנה האריתמטי הייחודי של המספרים ה-p-אדיים, זוהי לעיתים קרובות משימה קלה בהרבה.
כחבורה חיבורית, חוג השלמים ה-p-אדיים הוא גבול פרויקטיבי של החבורות הציקליות מסדר  p^{n}. אוסף ההעתקות הרציפות מ- \mathbb {Z} _{p} למעגל היחידה המרוכב הוא החבורה החליקה  \mathbb {Z} [1/p]/\mathbb {Z} =\cup _{n\,=\,1}^{\infty }p^{-n}\mathbb {Z} /\mathbb {Z} .
ראו גם

שדה המספרים ה-p-אדיים
בית הסוהר לוול

| --- | --- |

 מידע כללי
 סוג:  בית סוהר
 מיקום:  לוול
 מדינה:  פלורידה
 מפעיל:  Florida Department of Corrections 
 הקמה ובנייה
 תקופת הבנייה:  ?–1956
 תאריך פתיחה רשמי:  1956 
 קואורדינטות:  29°18′49″N 82°12′05″W﻿ / ﻿29.3136°N 82.2014°W﻿ / 29.3136; -82.2014
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי בית הסוהר לוול(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי בית הסוהר לוול
 
בית הסוהר לוול (באנגלית: Lowell Correctional Institution; מילולית: המוסד התיקוני לוול) הוא מוסד כליאה לנשים, השוכן במחוז מריון שבפלורידה. כחלק משירות בתי הסוהר בפלורידה, בית הסוהר משמש כמקום הכליאה המרכזי במדינה עבור נשים. נכון ל-2021 כלואות בו כ-3,000 אסירות, דבר ההופך אותו לכלא הנשים הגדול ביותר בארצות הברית.
בית הכלא הוקם באפריל 1965 תחת השם "בית הסוהר פלורידה", והיה הכלא הראשון בפלורידה ששיכן נשים. הוא מאכלס אסירות הכלואות תחת רמת ביטחון נמוכה, בינונית וגבוהה, וכן אסירות הדורשות משמורת צמודה. בראשיתו היה לוול הכלא היחיד במדינה ששיכן רק אסירות בין כותליו.
ב-1999 קיבל הכלא את השם "בית הסוהר לוול - אגף הנשים", ובשנת 2000 הוא קיבל את שמו הנוכחי "בית הסוהר לוול". לבית הסוהר ישנה קיבולת מקסימלית של 1,456 אסירות, החל מגילאי נוער (14–18) ועד גילאי בגרות (18+). למכלול בית הכלא מצורף אגף נוסף המסוגל להכיל עוד כ-1,500 אסירות, יחד עם 150 מקומות מיוחדים עבור אסירות הנמצאות בתקופת אבחנה ותצפית, בידוד עונשי, בידוד רפואי, וכאלו הממתינות לעונש מוות. בית הכלא ספג ביקורת רבה לאחר שקושר להתעללות באסירים, לתנאים לא אנושיים, ולמעט מאוד התערבות מצד מדינת פלורידה בכל הנוגע לתנאיו הקשים.
מתקנים

בבית הסוהר לוול כלואות אסירות תחת כל רמות הביטחון (נמוכה, בינונית ומרבית) וכן אסירות בגילאי הנוער. בין האגפים הנוספים הנמצאים תחת פיקוחו הישיר של בית הכלא, ישנו מרכז לקבלת אסירות ואבחנתן. כמו כן כלואות בו אסירות אשר נידונו למוות. סדנאות העבודה של בית הכלא מאפשרות לאסירות שדרגת הביטחון שלהן מאפשרת זאת לעבוד מחוץ לכותלי בית הכלא, ואף בקרב הקהילה.
במוסד קיימת מעין פנימייה צבאית הנקראת "המוסד לתיקון לוול על שם ג'ונס", או "התוכנית האלטרנטיבית הצבאית לתיקון ושיקום עבור עברייניות צעירות". מוסד זה הוקם בשנת 2011 יחד עם עוד מספר מוסדות ברחבי מדינת פלורידה. התוכנית הועברה לבית הסוהר לוול כדי להמשיך להציע את סדנאות השיקום שלה עבור אסירות שעומדות בתנאים המתאימים, וכיום מציעה פתרונות של תיקון וחזרה לחברה עבור אסירות בגילאים 14 עד 21.
"מחנה היערנות לוי", מחנה עבודה לאסירות הממוקם בברונסון, במרחק של כ-48 קילומטרים מלוול, היה כפוף לבית הסוהר לוול עד לסגירתו ב-2012 משיקולים תקציביים. המחנה סיפק כוח עבודה עבור מחלקת היערנות של פלורידה בשנות פעולתו.
היסטוריה

לפני פתיחתו של בית הכלא לנשים, אסירות בפלורידה היו נשלחות ל"בית הכלא של פלורידה" ברייפורד, ביחידות סגורות הנפרדות מהאסירים הגברים. המגורים היו צפופים, מלאים עד אפס מקום, ולעיתים קרובות היה צורך להשתמש במיטות כפולות. האסירות עבדו במתחמים נפרדים של בית הכלא בעת היציאה לסדנאות העבודה ולחוות. מתקנים עבור הפרדה בין אסירות לבנות לשחורות נבנו גם הם. אסירות שחורות שוכנו ברייפורד, בעוד שאסירות לבנות שוכנו בבית הספר התעשייתי עבור נשים באוסקלה, שם נבנה לימים בית הסוהר לוול. בית הספר התעשייתי פיקח, בממוצע, על כבין 80 ל-100 נערות עברייניות.
באפריל 1956 נפתח בלוול הכלא הראשון שיועד כולו לנשים, בשם "המוסד לתיקון ושיקום של פלורידה"; כל הנשים ב"בית הכלא של פלורידה" שברייפורד הועברו לשם באופן מיידי. באותה עת אכלס הכלא גם את כל הנשים אשר נידונו למוות במדינת פלורידה.
בית הספר פורסט הילס לילדות צעירות (באנגלית: Forest Hill's School For Girls), שקודם לכן היה שייך למחלקת הבריאות והשיקום של מדינת פלורידה, הועבר לאחריותה של מחלקת בתי הסוהר. מחנה היערנות לוי צורף גם הוא ב-1995 במטרה לספק תעסוקה לאסירות.
בשלב מסוים החל בית הסוהר ברווארד לקבל אסירות אשר נידונו למוות. עם צירוף האגפים הנספחים ללוול ב-2002, הועברו אליו כל האסירות בתהליך שהסתיים בפברואר 2003.
ב-2009 החלה תוכנית שיפוצים נרחבת ברחבי בית הכלא. עם השלמת השלב הראשון במהלך הקיץ הוקמו שני אגפי מגורים המכילים כל אחד כ-180 תאים. עם פתיחת שני אגפים אלו, נסגרו מספר מתחמי מגורים ישנים. בתקופת הסתיו החל השלב השני של התוכנית, ואסירות מבוגרות הועברו למגורים בעלי מיזוג אוויר, וכמו כן נסגרו המגורים העיקריים עבור אסירות נכות או כאלו המרותקות לכיסא גלגלים, ובמקומם נבנה מתקן עבור המערכת הקולינארית של בית הכלא. דבר נוסף ששונה באותה שנה הוא מקום השיכון של אסירות הרות, אשר הועברו לשיכון ארוך טווח במגורים בעלי מיזוג אוויר ותנאים רפואיים מתאימים.
ב-2010 צורף לבית הכלא אגף מגורים נוסף המכיל כ-240 תאים מאובטחים. מגורים אלו נועדו לשכן אסירות אשר הוגדרו כסיכון על ידי שירות בתי הסוהר ועליהן לישון בתאים מסורגים ולא במגורים המשותפים.
ב-2012, המרכז לקבלת ואבחנת אסירות תוכנן להיפתח. מתקן "עצמאי" זה לקח את אחריות הקבלה וההתאקלמות של האסירות מהאגפים השונים של הכלא. כמו כן נפתח מרכז חירום עבור אסירות הזקוקות לעזרה נפשית מיידית.
התפרצות שחפת

ביולי 2005, 3,100 אסירות ו-800 אנשי צוות נבדקו במתחם בית הכלא עבור מחלת השחפת. בכירים בהנהלת בית הכלא אישרו כי אותרו שבעה מקרים חיוביים אך שלא היו מקרי מוות. עדיין לא ידוע כיצד החלה ההתפשטות.
אסירות בולטות

דליה דיפוליטו - נכלאה בבית הכלא ל-16 שנים בגין שידול לרצח מדרגה ראשונה של בעלה, מייקל דיפוליטו.
שילה לאבאר - כלואה בבית הכלא למאסר עולם ללא אפשרות לשחרור מוקדם בגין רצח שני גברים באפינג, ניו המפשייר.
אמיליה קאר - כלואה בבית הכלא למאסר עולם ללא אפשרות לשחרור מוקדם על רצח הת'ר סטרונג.
רייצ'ל וייד - כלואה בבית הכלא ל-27 שנים על רצח שרה לודרמן.
קורטני שולהוף - כלואה בבית הכלא ל-40 שנים על רצח אביה.
ג'ניפר פיצ'ר - מורה לשעבר בבית ספר תיכון. כלואה בבית הכלא ל-22 שנה על תקיפת מינית של שלושה מתלמידיה.
ג'ניפר מי - ידועה לציבור בשל "מחלת השיהוקים" שלה, כלואה בבית הכלא למאסר עולם ללא אפשרות לשחרור מוקדם.
טיפאני קול - נידונה למוות לאחר שנמצאה אשמה בחטיפה וברצח של בעל ואישה בסנט ניקולס. שותפה לפשע, אדם בשם מייקל ג'קסון, נמצא גם הוא אשם ונידון למוות.
מרי דין ארינגטון - נמצאה אשמה ברצח ויוויאן ריטר והאישה השנייה שהושמה ברשימת הנמלטים של הFBI. נידונה לעונש מוות.
הערות שוליים

1 2 3  "Lowell Correctional Institution" (Archive). Florida Department of Corrections. Retrieved on December 13, 2015. "11120 NW Gainesville Rd. Ocala, Florida 34482-1479"
↑  "Bartered sex, corruption and cover-ups behind bars in nation’s largest women’s prison" Miami Herald. December 13, 2015. Retrieved on January 26, 2016.
↑  Miami Herald staff. "Department of Corrections criticizes Miami Herald series on Lowell " (Archive). Miami Herald. December 10, 2015. Retrieved on December 13, 2015.
↑  "Death Row Fact Sheet" Florida Department of Corrections. February 3, 2001. Retrieved on August 31, 2010.
↑  "Broward Correctional Institution" Archived 2012-04-14 at the Wayback Machine." Florida Department of Corrections. Retrieved on August 31, 2010.
↑  "Seven at women's prison test positive for tuberculosis", Ocala Starbanner, Catherine Dolinski, July 14, 2005.
↑  Erica Rodriguez, Orlando Sentinel, Notorious Leesburg murderess Marie Arrington dead at 80, OrlandoSentinel.com (באנגלית אמריקאית)
Franz Ferdinand (אלבום)

Franz Ferdinand הוא אלבום הבכורה של להקת האינדי-רוק הסקוטית "פרנץ פרדיננד". האלבום הוקלט בשוודיה ויצא לאור ב-9 בפברואר 2004.
רקע

אלבום הבכורה של להקת פרנץ פרדיננד, הנושא את שם הלהקה, הוקלט במהלך שנת 2003 באולפני "Gula" במאלמו, שוודיה והופק על ידי חברי הלהקה בשיתוף עם המפיק השוודי טורה יוהנסון. עם צאתו, נכנס האלבום למצעד האלבומים של בריטניה במקום השלישי. האלבום מכר יותר מ-3.6 מיליון עותקים ברחבי העולם, עם למעלה מ-1.27 מיליון עותקים בבריטניה ולמעלה ממיליון עותקים בארצות הברית.
האלבום זכה בפרס מרקורי ובפרס NME בקטגוריית "האלבום הטוב ביותר" בשנת 2004. כמו כן, נכלל בספר "1001 האלבומים שחייב לשמוע לפני שמתים" בשנת 2005 ודורג במקום השני במגזין "פלנט" ובמקום 14 ברשימת האלבומים הטובים ביותר של שנות 2004-2009 במגזין "קלאש". מגזין המוזיקה המקוון פיצ'פורק דירג את "פרנץ פרדיננד" במקום 101 מתוך 200 אלבומים מובילים של שנות ה -2000.
בשירים "Tell her tonight", "Van Tango" ו-"All for You, Sophia" השירה מבוצעת על ידי הגיטריסט ניק מקקארתי, ולא על ידי סולן הלהקה, אלכס קפרנוס.
רשימת רצועות

| מס' | שם | כותב(ים) | משך |
| --- | --- | --- | --- |
| 1. | Jacqueline  | אלכס קפרנוס, בוב הארדי, ניק מקקארת'י | 3:49 |
| 2. | Tell Her Tonight  | קפרנוס, מקקארת'י | 2:17 |
| 3. | Take Me Out  | קפרנוס, מקקארת'י | 3:57 |
| 4. | "The Dark of the Matinée  | הארדי, קפרנוס, מקקארת'י | 4:03 |
| 5. | Auf Achse  | קפרנוס, מקקארת'י | 4:19 |
| 6. | Cheating on You  | קפרנוס, מקקארת'י | 2:36 |
| 7. | This Fire  | קפרנוס, מקקארת'י | 4:14 |
| 8. | Darts of Pleasure  | קפרנוס, מקקארת'י | 2:59 |
| 9. | Michael  | קפרנוס, מקקארת'י | 3:21 |
| 10. | Come on Home  | קפרנוס, מקקארת'י | 3:46 |
| 11. | 40'  | קפרנוס, מקקארת'י | 3:24 |
| משך כולל: | משך כולל: | משך כולל: | 38:49 |
| הגרסה המוגבלת> מס' | הגרסה המוגבלת> שם | הגרסה המוגבלת> כותב(ים) | הגרסה המוגבלת> משך | הגרסה המוגבלת>  | הגרסה המוגבלת>  | הגרסה המוגבלת>  | הגרסה המוגבלת>  | הגרסה המוגבלת>  | הגרסה המוגבלת>  |
| --- | --- | --- | --- | --- | --- | --- | --- | --- | --- |
| 12. | This Fffire  | קפרנוס, מקקארת'י | 3:32 |  |  |  |  |  |  |
| 13. | Van Tango  | קפרנוס, מקקארת'י | 3:26 |  |  |  |  |  |  |
| 14. | Shopping for Blood  | פול תומסון, קפרנוס, מקקארת'י | 3:34 |  |  |  |  |  |  |
| 15. | All for You, Sophia  | הארדי, קפרנוס, מקקארת'י | 3:00 |  |  |  |  |  |  |
| 16. | Words So Leisured  | קפרנוס, מקקארת'י | 2:18 |  |  |  |  |  |  |
אחמד אל-עכאישי

אחמד אל-עכאישי (בערבית: أحمد العكايشي; נולד ב-23 בפברואר 1989 בביזרטה, תוניסיה) הוא כדורגלן תוניסאי המשחק בעמדת החלוץ ובנבחרת תוניסיה באל-עהד.
קריירת מועדונים

לפני עונת 2009/10 אל-עכאישי שיחק בקבוצה אטואל דו סאהל התוניסאית ובחודש אוגוסט הבקיע ארבעה שערים במשחק אחד נגד היריבה העירונית חמאם-סוסה בניצחון הקבוצה 1-5. בקיץ 2011 אל-עכאישי עזב את הליגה המקומית והצטרף לאינגולשטאדט 04 מההבונדסליגה השנייה. בשנת 2013 חזר למולדת ושיחק באספרנס תוניס ובקבוצה בה התחיל, אטויל דו סאהל. בין לבין התעניינה בשירותיו קבוצת הצ'מפיונשיפ, רדינג, אולם המעבר לא יצא אל הפועל. בשנת 2016 חתם באל-איתיחאד מההליגה הסעודית.
נבחרת תוניסיה

אל-עכאישי זומן לנבחרת לראשונה בטורניר גביע אפריקה לאומות 2010 שנערך באנגולה. כמו כן, הופיע אל-עכאישי במדי הנבחרת גם בגביע אפריקה בשנת 2015. באותו טורניר כבש שלושה שערים והיה אחד מחמשת מלכי השערים של הטורניר. את אחד משעריו באותו טורניר כבש אל-עכאישי בתיקו 1-1 נגד קונגו, אשר העלה את תוניסיה לשלב הבא מהמקום הראשון בבית.